Official Journal L 009 , 13/01/2000 P. 0024 - 0026



ROZHODNUTIE RADY z 22. decembra 1999, ktorým sa poskytuje záruka spoločenstva Európskej investičnej banke voči stratám pri pôžičkách na projekty mimo spoločenstva (stredná a východná Európa, krajiny Stredozemného mora, Latinská Amerika a Ázia a Juhoafrická republika) (2000/24/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 308, so zreteľom na návrh Komisie1, so zreteľom na stanovisko Európskeho parlamentu2, keďže: (1) zasadnutie Európskej rady v Madride 15. a 16. decembra 1995 potvrdilo dôležitosť Európskej investičnej banky, ďalej len "EIB", ako nástroja na spoluprácu medzi spoločenstvom a Latinskou Amerikou a vyzvalo EIB zintenzívniť svoje činnosti v regióne; keďže tieto projekty by mali byť v záujme oboch, spoločenstva aj dotknutých krajín; (2) zasadnutie Európskej rady vo Florencii 21. a 22. júna 1996 privítalo výsledky sumitu Európa - Ázia, ktorý znamenal bod zvratu vo vzťahoch medzi dvoma kontinentmi; (3) zasadnutie Európskej rady v Amsterdame 16. a 17. júna 1997 privítalo závery prijaté na druhej Konferencií Európa - Stredomorie, ktorá sa konala vo Vallete, Malta, 15. a 16. apríla 1997 a opätovne zdôraznila zásady a ciele dohodnuté v Barcelone v roku 1995; (4) zasadnutie Európskej rady v Luxemburgu 12. a 13. decembra 1997 začalo proces rozširovania s krajinami strednej a východnej Európy a Cyprom; (5) zasadnutie Európskej rady v Cardiffe 15. a 16. júna 1998 privítalo úsilie, ktoré vynaložila Juhoafrická republika na modernizáciu svojho hospodárstva a na jeho integráciu do svetového obchodného systému; 1 Ú. v. ES C 145, 26.5.1999, s. 10. 2 Stanovisko doručené 19. novembra 1999 (ešte neuverejnené v úradnom vestníku). 3 Ú. v. ES L 102, 19.4.1997, s. 33. Rozhodnutie naposledy zmenené a doplnené rozhodnutím 98/729/ES (Ú. v. ES L 346, 22.12.1998, s. 54). 4 Ú. v. ES L 155, 29.5.1998, s. 34. 5 Ú. v. ES L 346, 22.12.1998, s. 54. (6) EIB končí súčasné pôžičkové programy pre strednú a východnú Európu, región Stredozemného mora, Áziu a Latinskú Ameriku a Juhoafrickú republiku podľa rozhodnutia 97/256/ES3, aj poskytovanie pôžičiek upravené v Protokole o finančnej spolupráci s Bývalou juhoslovanskou republikou Macedónsko podľa rozhodnutia Rady 98/348/ES4; (7) Rada vyzvala EIB začať operácie v Bosne a Hercegovine; tieto operácie môžu pokračovať, na základe pozitívnej správy vypracovanej tak, ako je stanovené v rozhodnutí 98/729/ES5; (8) aj keď sa od prijatia rozhodnutia 97/256/EC Bosna a Hercegovina a FYROM zahrnuli do regiónu strednej a východnej Európy, celkové poskytovanie pôžičiek EIB kandidátskym krajinám v tomto regióne by sa malo zvýšiť berúc do úvahy význam predvstupového nástroja, ktorý EIB plánuje vytvoriť pre poskytovanie pôžičiek EIB na projekty v týchto krajinách bez záruk z rozpočtu spoločenstva alebo členských štátov; (9) za týchto okolností by EIB mala zabezpečiť, aby jej zabezpečené pôžičky v rámci mandátu pre strednú a východnú Európu financovali osobitne projekty v tých krajinách, kde je menej projektov vhodných na financovanie z predvstupových nástrojov alebo projekty v nekandidátskych krajinách; (10) dohody o spolupráci medzi Európskym spoločenstvom a Nepálom, medzi Európskym spoločenstvom a Laoskou ľudovodemokratickou republikou a medzi Európskym spoločenstvom a Jemenom nadobudli účinnosť 1. júna 1996, 1. decembra 1997 a 1. júla 1998; Dohoda o spolupráci medzi Európskym spoločenstvom a Južnou Kóreou bola podpísaná 28. októbra 1996; keďže Nepál, Jemen, Laoská ľudovodemokratická republika a Južná Kórea by sa mali stať prijímateľmi financií z EIB na základe mandátu EIB pre Áziu a Latinskú Ameriku; (11) je vhodné zlepšiť programy operácií s ohľadom na dobu trvania a zahrnuté krajiny; je vhodné upraviť paušálnu sadzbu záruk a podiel pôžičiek, pri ktorom je EIB vyzvaná vykryť komerčné riziká z nie najkvalitnejších záruk; (12) Rada vyzýva EIB, aby naďalej pokračovala vo svojich činnostiach na podporu investičných projektov vykonávaných v týchto krajinách tým, že jej ponúka záruku ustanovenú v tomto rozhodnutí; (13) v júni 1996 Komisia po dohode s EIB predložila Rade návrh nového systému záruk pre pôžičky EIB tretím krajinám; (14) 2. decembra 1996 Rada schválila závery o nových mechanizmoch záruk pre pôžičky EIB tretím krajinám, podľa ktorých sa schvaľuje prístup globálnej záruky bez rozlišovania medzi regiónmi a projektmi a prijíma sa schéma spoločného rizika; podľa tejto schémy spoločného rizika by EIB mala zabezpečiť primerané, nie najlepšie záruky tretích strán za komerčné riziká, pričom by rozpočtová záruka v takom prípade pokrývala len politické riziká vznikajúce z neprevedenia meny, vyvlastnenia, vojny alebo občianskych nepokojov; (15) mechanizmy záruk by nemali mať vplyv na vynikajúce úverové postavenie EIB; (16) nariadenie (ES, Euratom) č. 1149/99[1] revidovalo cieľovú sumu a sadzbu splátok pre Pôžičkový záručný fond ustanovený nariadením (ES, Euratom) č. 2728/94[2]; (17) finančný výhľad pre roky 2000 až 2006 podľa Medziinštitucionálnej dohody zo 6. mája 1999 medzi Európskym parlamentom, Radou a Komisiou o rozpočtovej disciplíne a zdokonaľovaní rozpočtového postupu[3], predpokladá maximálnu výšku rezervy na záruky pôžičiek v rozpočte spoločenstva v hodnote 200 miliónov EUR ročne; (18) financovanie EIB v oprávnených tretích krajinách by sa malo riadiť v súlade so zvyčajnými kritériami a postupmi, vrátane primeraných kontrolných opatrení, ako aj s príslušnými pravidlami a postupmi týkajúcimi sa Dvoru audítorov a OLAFu tak, aby sa podporovali politiky spoločenstva a zlepšila koordinácia s ostatnými finančnými nástrojmi spoločenstva; EIB a Komisia pravidelne konzultujú, aby sa zabezpečila koordinácia priorít a činností v týchto krajinách a aby sa meral pokrok dosiahnutý pri plnení príslušných politických cieľov spoločenstva; ustanovenie a pravidelné prehodnocovanie cieľov operácií a meranie ich plnenia spadajú do zodpovednosti predstavenstva EIB, najmä financovanie EIB v kandidátskych krajinách by malo odrážať priority ustanovené v prístupovom partnerstve medzi spoločenstvom a týmito krajinami; a teda podľa tohto rozhodnutia by sa podstatne mala zlepšiť transparentnosť pôžičiek EIB; (19) od dátumu nadobudnutia účinnosti tohto rozhodnutia, záruka spoločenstva zahŕňajúca osobitný nástroj pre Turecko v prípade zemetrasení podľa rozhodnutia 1999/786/ES[4] má formu rozšírenia globálnej záruky podľa tohto rozhodnutia; (11) EIB a Komisia prijmú postupy na poskytovanie zmienenej záruky; (12) na účely prijatia tohto rozhodnutia jediné právomoci ustanovené zmluvou sú tie, ktoré sú uvedené v jej článku 308, ROZHODLA TAKTO: Článok 1 1. Spoločenstvo poskytuje EIB globálnu záruku s ohľadom na všetky jej nezaplatené, no splatné platby s ohľadom na otvorené úvery v súlade so zvyčajnými kritériami a na podporu príslušných cieľov zahraničnej politiky spoločenstva pre investičné projekty vykonávané v strednej a východnej Európe, krajinách Stredozemného mora, Latinskej Amerike a Ázii a Juhoafrickej republike. Záruka sa obmedzuje na 65 % súhrnnej sumy otvorených úverov plus všetky súvisiace sumy. Celková maximálna hodnota otvorených úverov sa rovná 18 410 miliónov EUR, rozdelená takto: - stredná a východná Európa: 8 680 miliónov EUR, - krajiny Stredozemného mora: 6 425 miliónov EUR, - Latinská Amerika a Ázia: 2 480 miliónov EUR, - Juhoafrická republika: 825 miliónov EUR, a zahŕňa obdobie siedmich rokov od 1. februára 2000 pre strednú a východnú Európu, krajiny Stredozemného mora, Latinskú Ameriku a Áziu a od 1. júla 2000 pre Juhoafrickú republiku a pre všetky regióny končí 31. januára 2007. Komisia predkladá správu o uplatňovaní tohto rozhodnutia najneskôr 31. januára 2004 alebo šesť mesiacov pred nadobudnutím účinnosti nových zmlúv o pristúpení a pripravuje návrhy zmien a doplnení tohto rozhodnutia, ak to je vhodné. Rada bude rokovať a konať na základe každého návrhu s účinnosťou od 1. augusta 2004 alebo od dátumu nadobudnutia účinnosti novej zmluvy o pristúpení. Ak po uplynutí obdobia zaručených pôžičiek dňa 31. januára 2007 nedosiahnu pôžičky, ktoré poskytla EIB celkové sumy uvedené v druhom odseku, toto obdobie sa automaticky predlžuje o šesť mesiacov. 2. Krajiny zahrnuté v odseku 1 sú: - stredná a východná Európa: Albánsko, Bosna a Hercegovina, Bulharsko, Česká republika, Estónsko, Bývalá juhoslovanská republika Macedónsko, Maďarsko, Lotyšsko, Litva, Poľsko, Rumunsko, Slovenská republika a Slovinsko, - krajiny Stredozemného mora: Alžírsko, Cyprus, Egypt, Izrael, Jordánsko, Libanon, Malta, Maroko, Sýria, Tunisko, Turecko a Gaza - západný breh, - Latinská Amerika: Argentína, Bolívia, Brazília, Čile, Ekvádor, Guatemala, Honduras, Kolumbia, Kostarika, Mexiko, Nikaragua, Panama, Paraguaj, Peru, Salvádor, Uruguaj a Venezuela, - Ázia: Bangladéš, Brunej, Čína, Filipíny, India, Indonézia, Jemen, Južná Kórea, Laos, Makao, Malajzia, Mongolsko, Nepál, Pakistan, Singapúr, Srí Lanka, Thajsko a Vietnam, - Juhoafrická republika. 3. Týmto sa EIB vyzýva zamerať sa na krytie komerčného rizika vo výške 30 % svojich pôžičiek podľa tohto rozhodnutia z nie najlepších záruk, pokiaľ je to možné, pre jednotlivé regióny. Toto percento sa zvýši, keď to bude možné, pokiaľ to umožní trh. Článok 2 Komisia každý rok informuje Európsky parlament a Radu o operáciách s pôžičkami a o pokroku dosiahnutom v oblasti spoločných rizík podľa článku 1 ods. 3 a zároveň predkladá hodnotenie fungovania celej schémy a koordinácie medzi finančnými inštitúciami operujúcimi v tejto oblasti. Informácie Komisie predložené Európskemu parlamentu a Rade zahŕňajú hodnotenie prínosu pôžičky, podľa tohto rozhodnutia, k plneniu príslušných cieľov zahraničnej politiky spoločenstva, berúc do úvahy operačné ciele a primerané meranie plnenia, ktoré má pre pôžičky poskytnuté podľa tohto rozhodnutia stanoviť EIB. EIB zasiela Komisii vhodné informácie na účely uvedené v prvom pododseku. Článok 3 EIB a Komisia stanovujú podmienky, za akých sa poskytne záruka. Článok 4 Toto rozhodnutie nadobúda účinnosť dňom jeho uverejnenia v Úradnom vestníku Európskych spoločenstiev. V Bruseli 22. decembra 1999 Za Radu predseda K. HEMILÄ [1] Ú. v. ES L 139, 2.6.1999, s. 1. [2] Ú. v. ES L 293, 12.11.1994, s. 1. [3] Ú. v. ES C 172, 18.6.1999, s. 1. [4] Ú. v. ES L 308, 3.12.1999, s. 35.